《游月华寺》
明代·李之世

跋陀坛边悬表志，留下菩提真种子。百七十年似弹指，袈裟罩种坟前垒。

谁将一滴遍河沙，二叶依然结五蕊。至今人饮曹溪沚，尽是吾师功德水。

石龛閟骨一千祀，劫火烧空永不燬。有口无言坐堆堆，落叶归恨水见底。

瓦澄如漆绛罗委，行人瞻拜泪瀰瀰。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。